Hva+er+wiki?

= = flat =Hva er wiki, og hva kan den brukes til?=

"En wiki er et nettbasert samarbeidsverktøy som kan gjøre publisering på Internett enkelt og tilgjengelig for brukere uten kunnskaper om kodespråket html." (Bjarnø, Giæver, Johannesen og Øgrim 2008, s. 109). En wiki kan også beskrives som et nettverk av nettsider som enkelt kan redigeres av alle som har tilgang til wikien. En wiki som mange kjenner til er nettleksikonet Wikipedia. Wikipedia tillater alle å skrive eller redigere innholdet, noe som betyr at hvem som helst kan skrive en artikkel om fritt valgt tema. Dette kan også føre til at sabotører går inn og sletter sider eller legger inn opplysninger som ikke stemmer. En wiki har imidlertid en innebygd mulighet for å se hvem som har gjort hvilke endringer, og man kan lett gå tilbake til tidligere versjoner (Harboe 2010, s. 91). Teknologien bak Wikipedia kalles wiki etter det hawaiiske ordet wiki-wiki som betyr rask (Bjarnø, Giæver, Johannesen og Øgrim 2008, s. 110). Den første wikien ble skapt av Ward Cunningham for å lage et verktøy som legger til rette for nettopp enkel og rask publisering på Internett (Richardson 2006, s.59).

Vi nevnte tidligere at Wikipedia er en åpen (public) wiki der alle kan lese, skrive og redigere innholdet. En wiki kan imidlertid også være beskyttet (protected) eller lukket (private). En lukket wiki er bare tilgjengelig for godkjente medlemmer. Man må logge inn for å få tilgang til innholdet. En beskyttet wiki tillater alle å lese innholdet, men bare medlemmer kan skrive og redigere. I en beskyttet wiki kan man velge å la kommentarfeltet være åpent eller lukket for ikke-medlemmer. Denne wikien er beskyttet, men vi har tillatt ikke-medlemmer å kommentere de ulike sidene. Dette er gjort for at medstudenter skal kunne gå inn og gi konstruktiv kritikk på det opplegget vi skisserer.

Kilder
Bjarnø, V., Giæver, T.H., Johannesen, M. og Øgrim, L. (2008). //Didiktikk. Digital kompetanse i praktisk undervisning.// (2. utgave). Bergen: Fagbokforlaget. Richardson, W. (2006) //Blogs, Wikis, Podcasts, and Other Powerful Web Tools for Classrooms.// California: Corwin Press.

=Hvordan bruke wiki i skolearbeidet?=

media type="youtube" key="07hE7EQ7VHo?rel=0" height="315" width="560" (Cuniff Elementary School, Watertown MA - USA) Hentet fra [] april 2013.

=RSS fra Wikispaces-bloggen= rss url="http://blog.wikispaces.com/feed" link="true" description="true" number="5" date="true"


 * Tilbake til startsiden **